Dh'fhàs Cromba timcheall air caisteal a chaidh a thogail an seo gus an luchd-torraimh a dhìon agus gus neart an Rìgh a dhaingneachadh gu Tuath. 'S e Burgh Rìoghail a bh' ann gu ruig an seachdamh linn deug gus an do chosg e cus airson a chumail suas. 'S e port cudromach a bh'ann cuideachd far an robh iad a' cur gràn is iasg saillte a-null thairis agus a' toirt a-steach bathair on Roinn Eòrpa. Bha siorraidh oighreachail aig Cromba, an toiseach teaghlach Mowatt agus an uairsin teaghlach Urchardain, am fear as ainmeile dhiubh sin Sir Tòmas Urchardan. 'S e duine àraid a bh' ann agus 's e a dh'eadar-theangaich obair Rabelais, sgrìobhadair Frangach, gu Beurla. Cuideachd rinn e suas cànan uile-shaoghalach agus sgrìobh e leabhraichean neo-thuigseach air matamataig. Bha e den bheachd gum b'urrainn dha a shliochd obrachadh air ais gu ruig Àdhamh. 'S e fìor rìoghaire a bh' ann agus a rèir aithris 's ann a bhàsaich e a' gàireachdainn nuair a chuala e gun d'fhuair an Rìgh Teàrlach II an crùn air ais.